《和李经历见寄韵》
宋代·何梦桂

白水轻烟古辋川，满山红叶稻平田。
悠悠客梦孤云外，落落诗情夕照边。
天阔风高黄鹤影，江空岁暮白鸥缘。
推敲不任骑驴去，却讶昌黎识浪仙。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。